OpenLLM-France/wikimedia huggingface dataset:
# Ferran I Joan Ramon Folc de Cardona

Ferran I Joan Ramon Folc de Cardona i Enríquez (Castell d'Arbeca, 1469 - Barcelona, 13 de novembre de 1543) fou duc de Cardona, marquès de Pallars Sobirà, comte de Prades, vescomte de Vilamur, i senyor de la baronia d'Entença. Fou el personatge més influent de la noblesa catalana. Estretament vinculat a la corona, va ser nomenat gran d'Espanya de primera clase i acompanyà Carles V a les visites que el rei feu a Barcelona. No va tenir fills mascles i mitjançant el casament de les seves filles va reforçar la seva posició i la del comtat. Va participar en Barcelona en la trobada dels membres del Toisó d'or. Va ser enterrat al monestir de Cardona.

## Família

Fill de Joan Ramon IV de Cardona i d'Aldonça Enríquez, el 1497 es va casar amb Francisca Manrique de Lara. Van tenir els següents fills:
* Anna de Cardona, casada amb Joan de Montcada.
* Maria de Cardona, casada amb Francesc Gilabert de Centelles.
* Joana III de Cardona, casada amb Alfons I d'Aragó, duquessa de Sogorb i comtessa d'Empúries.
* Aldonça de Cardona, casada amb Luis Beaumont de Navarra.
En segones núpcies, es casà amb Isabel d'Agustí el 1540 amb qui va tenir:
* Hipòlita.
* Elisabet.

## Referències

* ↑ Segons indica l'historiador Mossèn Segura
* ↑ Rubió i Balaguer, Jordi. Estudis de literatura catalana. L'Abadia de Montserrat, 1992, p. 120. ISBN 8478263403.
# Bruguers

«Bruguers» té aquests significats:
* Geografia
** Bruguers (Gavà), llogaret del municipi de Gavà (Baix Llobregat), on està situada l'ermita de Bruguers
** Bruguers (Maià de Montcal), nucli de població del municipi garrotxí de Maià de Montcal
** Els Bruguers, petit nucli urbanitzat del municipi de Santa Maria de Palautordera, al Vallès Oriental
* Ermita
** Ermita de Bruguers, obra romànica del s. XIII situada a Gavà; on es venera la Mare de Déu de Bruguers
* Advocació mariana
** Mare de Déu de Bruguers, advocació mariana que es venera a la seva ermita de Gavà
* Nom propi
** Bruguers (nom), el nom propi femení de Bruguers com a advocació mariana, usat sobretot a Gavà
# Khodjà-Salà

Khodjà-Salà (en ucraïnès: Ходжа-Сала) és un poble de la República Autònoma de Crimea a Ucraïna, que el 2014 tenia 53 habitants. Pertany al districte de Bakhtxissarai.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# StAX

Streaming API for XML (StAX) és una interfície de programació de programes per llegir i escriure documents XML que intenta superar els problemes que tenen els dos sistemes tradicionals de llegir fitxers XML: sistemes basats en events (SAX és el més habitual) i DOM.
StAX intenta aprofitar-se del millor dels dos sistemes:
* No necessita carregar tot el document a memòria com fan els sistemes basats en DOM de manera que consumeix pocs recursos
* Permet que sigui l'usuari i no el parser el que controla el processament del fitxer XML
* Permet crear documents XML com ho fa DOM
StAX va ser dissenyat pensant en el concepte de cursor (un punt dins del document) que és mogut per l'aplicació a mesura que li fa falta la informació. Funciona amb un sistema conegut com a Pull parsing que es contraposa a la forma de treballar de SAX (Push parsing) on és el parser el que controla la sortida de la informació i l'aplicació es veu obligada a mantenir l'estat dels events per saber on està en el document.

## Exemple

Suposem que partim del següent fitxer XML del que es vol fer un llistat amb el nom dels alumnes
El primer és crear un parser StAX a partir de l'objecte de referència XMLStreamReader al que li passem la referència al fitxer XML:
Un cop es té el parser només cal anar avançant pel fitxer (next) fins que es troba l'etiqueta que es vol (*nom*) i s'imprimeix per pantalla el seu contingut. La funció hasNext serveix per comprovar quan s'ha arribat al final del fitxer

## Referències

* «Streaming API for XML». [Consulta: 4 febrer 2014].
* «The Streaming API for XML (StAX)». Arxivat de l'original el 24 de juliol 2010. [Consulta: 4 febrer 2014].

## Enllaços externs
### Implementacions en llenguatge Java

* Reference Implementation Arxivat 2010-07-24 a Wayback Machine. (Implementació de referència JSR-173)
* Woodstox Arxivat 2015-05-25 a Wayback Machine. Implementació de codi obert
* Aalto Arxivat 2010-04-22 a Wayback Machine. parser d'alt rendiment
# Crecer de golpe

Crecer de golpe és una pel·lícula de l'Argentina filmada en Eastmancolor dirigida per Sergio Renán sobre el seu propi guió escrit en col·laboració amb Aída Bortnik segons la novel·la Alrededor de una jaula, de Haroldo Conti que es va estrenar el 30 de juny de 1977 i que va tenir com a actors principals a Ubaldo Martínez, Julio César Ludueña i Olga Zubarry. Va ser l'última pel·lícula de Ubaldo Martínez i inclou fragments del film Adiós Alejandra de Carlos Rinaldi.

## Sinopsi

Narra la complexa relació que manté Milo, un adolescent, amb Silvestre, el seu ancià protector que l'ajuda a créixer.

## Repartiment

* Ubaldo Martínez
* Julio César Ludueña
* Olga Zubarry
* Tincho Zabala
* Carmen Vallejo
* Miguel Ángel Solá
* Ulises Dumont
* Cecilia Roth
* Calígula
* Gustavo Rey
* Oscar Viale
* Pedro Quartucci
* Osvaldo Terranova
* María Esther Podestá
* Lidia Catalano
* Gustavo Carfagna
* Sergio Renán …Cameo
* Elsa Berenguer
* Raquel Merediz
* Julio Ordano
* Vera Kalatsschoff
* Jorge Omar Pacheco
* Nélida Silva
* Osvaldo María Cabrera
* Cristina Sabatini

## Comentaris

Jorge Carnevale a La Semana va dir:
| « | ”Sergio Renán tria el camí més difícil: recuperar la tendresa sense gestos impostats…és com un retorn a la innocència, no es tracta d'una pel·lícula rosa sinó una convocatòria potser de cada ésser humà.” | » |
Manrupe i Portela escriuen:
| « | «Càlid film de bretxes intergeneracionals i afecte, en general oblidat.» | » |

## Referències

* Raúl Manrupe, María Alejandra Portela. Un diccionario de films argentinos (1930-1995). Buenos Aires: Editorial Corregidor, 2001, p. 137. ISBN 950-05-0896-6.

## Enllaços externs

* Informació sobre Crecer de golpe al web Cine Nacional
# Khodz

Khodz - Ходзь (rus) - és un aül de la República d'Adiguèsia, a Rússia. Es troba a la vora del riu Khodz, a 1,5 km de la seva desembocadura al Labà. És a 46 km al nord de Koixekhabl i a 50 km a l'oest de Maikop, la capital de la república.

## Història

En l'emplaçament de l'aül actual hi havia un poblat adigués destruït durant la Guerra del Caucas. Alguns anys abans del 1861, data oficial del registre de la vila com a Khódzskoie, els primers immigrants de postguerra hi arribaren, procedents de l'aül de Djezmix, prop de l'stanitsa de Bàgovskaia.
# St Andrew's Stadium

St Andrew's Stadium és un estadi de futbol del barri de Bordesley de la ciutat de Birmingham, Anglaterra. Sempre ha estat la seu del Birmingham City FC, club històric de la Premier League, des de la seva inauguració el 1906. Actualment té una capacitat d'uns 30.000 espectadors.

## Història

Es va inaugurar el 1906 amb una capacitat de 75.000 espectadors amb una tribuna coberta i la resta del camp al descobert. El rècord d'assistència està entre 66.844 i 67.341 espectadors en un partit de la FA Cup del 1939 en què els locals van empatar contra l'Everton. Durant la Segona Guerra Mundial es va cremar la tribuna, la nova tribuna es va construir durant els anys 1950, i el 1993 amb la remodelació de totes les localitats en seients la capacitat va baixar a 30.000 espectadors.
El St Andrew's Stadium ha estat seu de partits internacionals de la selecció anglesa i de semifinals de la FA Cup.

## Enllaços externs

* Vídeo tour de l'estadi Arxivat 2012-03-28 a Wayback Machine.
# Xiuladora crestada

La xiuladora crestada (Oreoica gutturalis) és una espècie d'ocell de la família dels oreoícids (Oreoicidae) i única espècie del gènere Oreoica Gould, 1838.

## Hàbitat i distribució

Habita boscos, matolls i mallee de les regions àrides d'Austràlia i Tasmània, però absent de zones tropicals i altres espais humids.

## Referències

* ↑ «Xiuladora crestada». Cercaterm. TERMCAT, Centre de Terminologia. Rev. 20/03/2021(català)
# Herman Zanstra

Herman Zanstra (Schoterland, 3 de novembre de 1894 - Haarlem, 2 d'octubre de 1972) va ser un astrònom frisó / neerlandès.

## Biografia

Zanstra va néixer prop de Heerenveen, a la província de Frísia. El 1917 es va graduar com enginyer en enginyeria química a la Universitat Tècnica de Delft. Mentre treballava a Delft durant quatre anys, els dos últims com a professor d'escola secundària, va escriure un treball molt teòric i matemàtic sobre el moviment relatiu que va enviar a William Francis Gray Swann. Swann, després li va oferir per obtenir un Ph.D en física teòrica amb ell a la Universitat de Minnesota a Minneapolis, que va fer en dos anys, ampliant el seu treball (dissertació: Un estudi del moviment relatiu en connexió amb la mecànica clàssica, 1923). Després d'un altre any amb Swann, ara a Chicago, un any a diversos laboratoris als Països Baixos i Alemanya, i dos mesos al laboratori de Niels Bohr a Copenhaguen, va realitzar un postdoctorat al Caltech. Aquí va escriure un document famós, Una aplicació de la teoria quàntica a la lluminositat de les nebuloses difuses, que per primera vegada proporcionava un mètode quantitatiu (el mètode de Zanstra) per entendre la lluminositat de les nebuloses i els cometes.
Després d'ensenyar breument a la Universitat de Washington, va anar a la Universitat de Londres i finalment a la Universitat d'Amsterdam. La Segona Guerra Mundial el va deixar atrapat a Sud-àfrica i, per tant, va ocupar una plaça docent a Durban, però va tornar a Europa després de la guerra. El 1949 esdevingué membre de l'Acadèmia Reial d'Arts i Ciències dels Països Baixos (Koninklijke Nederlandse Akademie van Wetenschappen, KNAW).
Va guanyar la Medalla d'or de la Reial Societat Astronòmica el 1961.

## Honors

El cràter lunar Zanstra porta el seu nom, i l'asteroide (2945) Zanstra.

## Referències

* ↑ «Herman Zanstra (1894 - 1972)». Royal Netherlands Academy of Arts and Sciences. [Consulta: 31 juliol 2015].
* ↑ «Planetary Names: Crater, craters: Zanstra on Moon». IAU. [Consulta: 27 juny 2014].
* ↑ Hockey, Thomas. Biographical Encyclopedia of Astronomers. Springer, 2007, p. 1257–1258. ISBN 978-0-387-31022-0.

## Enllaços externs

* Biografia i discussió del mètode de Zanstra PDF (anglès)
# Sudo

El programa sudo (de les sigles en anglès de superuser -o substitute user- do) i és una utilitat dels sistemes operatius tipus Unix, com Linux, BSD, o Mac OS X, que permet als usuaris executar programes amb els privilegis de seguretat d'un altre usuari (normalment l'usuari root) de manera segura. S'instal·la per defecte a /usr/bin.

## Història

sudo va ser escrit originalment per Bob Coggeshall i Cliff Spencer el 1980, en el departament de ciències de la computació de la Universitat Estatal de Nova York. La versió actual la manté el desenvolupador d'OpenBSD Todd C. Miller, i es distribueix sota una llicència BSD.
En 1985 es va publicar en el grup de notícies net.sources una versió millorada acreditada a Phil Betchel, Cliff Spencer, Gretchen Phillips, John LoVerso i Don Gworek. Garth Snyder va publicar una altra versió millorada a l'estiu de 1986 i durant els següents cinc anys va ser mantingut amb la col·laboració de moltes persones, incloent Bob Coggeshall, Bob Manchek, i Trent Hein.
En 1991 Dave Hieb i Jeff Nieusma van escriure una nova versió amb un format millorat per al fitxer /etc/sudoers sota contracte amb l'empresa consultora The Root Group, versió que posteriorment va ser publicada sota els termes de la Llicència Pública General de \GNU (GNU/GPL).
Des de 1996 el projecte és mantingut per Todd Miller amb la col·laboració de Chris Jepeway i Aaron Spangler.

## Ús

Els usuaris han de confirmar la seva identitat en executar sudo donant la seva pròpia contrasenya abans d'executar el programa requerit. Una vegada s'ha autentificat l'usuari, i si l'arxiu de configuració /etc/sudoers permet donar a l'usuari accés a l'ordre requerida, el sistema ho executa i ho registra.
L'arxiu de configuració /etc/sudoers especifica quins usuaris poden executar certes commandes en nom de quins altres usuaris. Com sudo és molt estricte amb el format d'aquest arxiu, i qualsevol error podria causar problemes seriosos, existeix la utilitat visudo; aquesta permet a l'usuari root editar l'arxiu i després revisar la seva correcció abans de guardar-lo.
Un exemple de consola, on l'usuari no té accés:
Es mostra a continuació el registre d'aquest intent fallit, i d'un de reeixit posterior, després d'haver afegit a usuari a /etc/sudoers:
Els sistemes operatius Ubuntu i Mac OS X forcen a fer tot accés administratiu per mitjà de sudo, perquè la contrasenya de root està desactivada per defecte; encara que es pot activar amb ajuda del programa passwd a Ubuntu, i Utilitat de Directoris en OS X.

## Intèrpret de comandes

sudo no registra els programes que s'escriguin en un intèrpret de comandes. Per exemple, si un usuari pot accedir a un intèrpret per mitjà de sudo i executa sudo -s, cap de les comandes que s'hi escriguin seran registrades. Per a poder registrar comandes dins d'un intèrpret de comandes, sudo ha de ser usat juntament amb una altra eina de seguretat, com ara sudosh, que li donarà a l'usuari un intèrpret amb registre.

## Front-ends

En un entorn gràfic, s'usen interfícies gràfiques com kdesudo o gksudo per a executar aplicacions administratives, tals com Adept o Synaptic, o en Mac OS X, Software Update.
# Aomori

Aomori (青森市, Aomori-shi) és una ciutat del Japó, capital de la prefectura d'Aomori, situada al nord de la regió de Tōhoku, al nord de Honshu.

## Història

L'actual ciutat d'Aomori té ruïnes de període Jomon, i abans del període Edo fou el lloc del llogaret pesquer d'Utō (善知鳥村; Utō-mura). Al principi del període Edo, el 1624 (hi ha diverses opinions sobre l'any exacte), Utō va ser reanomenada com a Aomori, i el port d'Aomori va ser obert. La ciutat d'Aomori va ser fundada oficialment l'1 d'abril de 1898.

## Geografia
### Municipis circumdants

* Prefectura d'Aomori
** Fujisaki
** Goshogawara
** Hirakawa
** Hiranai
** Itayanagi
** Kuroishi
** Shichinohe
** Towada
** Yomogita

## Demografia

Segons les dades del cens japonès, la població d'Aomori en els últims anys ha estat la següent:
| 1995 | 2000 | 2005 | 2010 | 2015 |
| 314.917 | 318.732 | 311.386 | 299.520 | 287.648 |

## Ciutats agermanades

* Kecskemét, Hongria – des d'agost de 1994
* Pyeongtaek, Corea del Sud – des de 1995
* Dalian, Xina – des de desembre de 2004
* Comtat de Hsinchu, Taiwan – des d'octubre de 2014

### Ciutat bessona

* Hakodate, Japó – des de 1989

## Referències

* ↑ Estadístiques de població d'Aomori

## Enllaços externs

* Lloc web oficial
# St. Xavier (Montana)

St. Xavier (apsáalookěi: Basawaxaawúua, tsisinstsistots: Ma'xekôsáeo'hé'e) és una concentració de població designada pel cens dels Estats Units a l'estat de Montana. Segons el cens del 2000 tenia 67 habitants.

## Demografia

Segons el cens del 2000, St. Xavier tenia 67 habitants, 20 habitatges, i 18 famílies. La densitat de població era de 4,6 habitants per km². El 38,81% són blancs, el 52,24% són amerindis, i el 7,46% d'altres races. Els hispànics o llatins de qualsevol raça eren el 22,39% de la població.
Dels 20 habitatges en un 55% hi vivien nens de menys de 18 anys, en un 70% hi vivien parelles casades, en un 15% dones solteres, i en un 10% no eren unitats familiars. En el 10% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,33.
Per edats la població es repartia de la següent manera: un 32,8% tenia menys de 18 anys, un 13,4% entre 18 i 24, un 31,3% entre 25 i 44, un 16,4% de 45 a 60 i un 6% 65 anys o més.
L'edat mediana era de 28 anys. Per cada 100 dones de 18 o més anys hi havia 95,7 homes.
La renda mediana per habitatge era de 19.722 $ i la renda mediana per família de 19.722 $. Els homes tenien una renda mediana d'11.250 $ mentre que les dones 15.500 $. La renda per capita de la població era d'11.578 $. Aproximadament el 25% de les famílies i el 40,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Apsáalooke Place Names Database». Library @ Little Big Horn College. [Consulta: 27 abril 2013].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Xavier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- St. Xavier». American Fact Finder. Oficina del Cens dels Estats Units, 12-01-2010.
# Lukachukai

Lukachukai (navaho Lókʼaaʼchʼégai) és una concentració de població designada pel cens dels Estats Units a l'estat d'Arizona. Segons el cens del 2000 tenia 1.565 habitants.

## Demografia

Segons el cens del 2000, Lukachukai tenia 1.565 habitants, 423 habitatges, i 326 famílies La densitat de població era de 27,4 habitants/km².
Dels 423 habitatges en un 44,9% hi vivien nens de menys de 18 anys, en un 48,2% hi vivien parelles casades, en un 22,7% dones solteres, i en un 22,9% no eren unitats familiars. En el 21,3% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,7 i el nombre mitjà de persones que vivien en cada família era de 4,41.
Per edats la població es repartia de la següent manera: un 41,1% tenia menys de 18 anys, un 10,7% entre 18 i 24, un 24,4% entre 25 i 44, un 16,4% de 45 a 60 i un 7,5% 65 anys o més.
L'edat mediana era de 24 anys. Per cada 100 dones de 18 o més anys hi havia 96,6 homes.
La renda mediana per habitatge era de 10.179 $ i la renda mediana per família d'11.250 $. Els homes tenien una renda mediana de 17.604 $ mentre que les dones 15.893 $. La renda per capita de la població era de 3.380 $. Aproximadament el 65% de les famílies i el 61,9% de la població estaven per davall del llindar de pobresa.
Segons el cens dels Estats Units del 2010 el 98,21% són nadius americans i l'1,15% blancs. El 0,96% de la població són hispànics.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lukachukai». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Lukachukai». American Fact Finder. Oficina del Cens dels Estats Units, 12-01-2010.
# Xiuladora capnegra

La xiuladora capnegra (Pachycephala monacha) és un ocell de la família dels paquicefàlids (Pachycephalidae).

## Hàbitat i distribució

Habita boscos i manglars de les illes Aru i Nova Guinea central.

## Referències

* ↑ «Xiuladora capnegra». Cercaterm. TERMCAT, Centre de Terminologia. Rev. 20/04/2023(català)
# Vicent Mir i Arnau

Vicent Mir i Arnau (Meliana, 5 de març de 1968) és un exfutbolista i entrenador valencià. Com a futbolista, ocupava la posició de migcampista.

## Trajectòria

Mir va destacar sobretot a les files del Palamós CF, amb qui va jugar 29 partits i va marcar tres gols a la campanya 90/91, a Segona Divisió. Això li va possibilitar recalar al València CF a la temporada següent, però tan sols hi va disputar un encontre a la màxima categoria.
La resta de la seua carrera, el migcampista va militar a equips valencians i murcians, com el Mestalla, l'Elx CF, Benidorm CD, Yeclano, Vila Joiosa o Mar Menor, entre d'altres.
Després de retirar-se, ha seguit vinculat al món del futbol com a entrenador. Ha dirigit al juvenil del Benidorm (2004), Torrellano CF (05/07), Alacant CF B (07/09) i al juvenil del València CF (09/...).

## Enllaços externs

* Fitxa del jugador
* Vicent Mir entrenarà a l'Alacant
# Bobsleigh als Jocs Olímpics d'hivern de 1976

Als Jocs Olímpics d'Hivern de 1976 celebrats a la ciutat d'Innsbruck (Àustria) es disputaren dues proves de bobsleigh, ambdues en categoria masculina.
Les proves es realitzaren entre els dies 6 i 14 de febrer de 1976 a les instal·lacions d'Innsbruck. Participaren un total de 92 corredors de 13 comitès nacionals diferents.

## Resum de medalles

| Prova | Or | Argent | Bronze |
| Bobs a 2 Detalls | RDA RDA IIMeinhard Nehmer Bernhard Germeshausen | RFA RFA IWolfgang Zimmerer Manfred Schumann | Suïssa Suïssa IErich Schärer Josef Benz |
| Bobs a 4 Detalls | RDA RDA IMeinhard Nehmer Jochen Babock Bernhard Germeshausen Bernhard Lehmann | Suïssa Suïssa IIErich Schärer Ulrich Bächli Rudolf Marti Josef Benz | RFA RFA IWolfgang Zimmerer Peter Utzschneider Bodo Bittner Manfred Schumann |

## Medaller

| Posició | País | | | | Total |
| 1 | RDA | 2 | 0 | 0 | 2 |
| 2 | RFA | 0 | 1 | 1 | 2 |
| 2 | Suïssa | 0 | 1 | 1 | 1 |
# Kodjovi Obilalé

Kodjovi Obilalé (Lomé, 8 d'octubre de 1984) és un exfutbolista togolès de la dècada de 2000.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Étoile Filante de Lomé.

## Referències

* ↑ Togo bus attack goalkeeper: 'I'm not afraid of dying any more' via BBC Sport
* ↑ «FIFA World Cup Germany 2006 – List of Players» (PDF). Fédération Internationale de Football Association (FIFA). Arxivat de l'original el 10 de juny 2019. [Consulta: 6 juny 2019].
* ↑ «Kodjovi Obilale Un Epervier Porteur D'Espoir Et D'Avenir». Sylviocombey.wordpress.com, 19-02-2009. [Consulta: 15 març 2010].
* ↑ «Coupe d'Afrique des nations. Kodjovi Obilalé, l'oiseau rare de Pontivy» (en francès). Ouest-france.fr. [Consulta: 15 març 2010].
* ↑ «Kodjovi Dodji Obilale at». Foot-national.com. [Consulta: 15 març 2010].
* ↑ «Playerhistory Profile». Playerhistory.com. [Consulta: 9 gener 2012].
# Piñeira

San Cristovo de Piñeira és una parròquia gallega del municipi de Ribas de Sil a la comarca de Quiroga, a Lugo. L'any 2021 tenia 20 habitants (13 homes i 7 dones) distribuïts en 3 entitats de població, el que suposa una disminució de 25 habitants en relació a l'any 2000.

## Demografia

Es divideix en tres nuclis de població que són els següents:
| Entitat de població | Habitants (2021) |
| Figueiredo | 12 |
| Piñeira de Abaixo | 2 |
| Piñeira de Arriba | 6 |
| Total: | 20 |

## Geografia

Es troba al marge esquerre del riu Sil, amb el que limita per l'est. Limita amb les parròquies de Bendollo (Quiroga) al nord, Bendilló i Vilaster (Quiroga) a l'est, Peites al sud, i Soutordei a l'oest.

## Referències

* ↑ «Decreto 6/2000, de 7 de enero, por el que se aprueba el nomenclátor correspondiente a las entidades de población de la provincia de Lugo.». Boletín Oficial del Estado n.º 47 p. 8196-8236, 24-02-2000. [Consulta: 17 novembre 2021].